Artemis: Simple Metal Barrettes
Simple Metal Barrettes
Bobby Pin,Hair Clip
SEO Artemis: Simple Metal Barrettes Bobby Pin Bulk Purchase - Hair Clip Producer Man tronk toe oor diefstal | Netwerk24
Man tronk toe oor diefstal
Deur Nielen De Klerk@Nielendk 29 Julie 2020 06:05
’n Man is 500 jaar tronkstraf opgelê nadat hy toerusting van selfoontorings gesteel het.
David Jenkins (30) van Park-lands het verlede Donderdag in die Bellville-streekhof sy lot aangehoor.
Luidens ’n verklaring deur die nasionale vervolgingsgesag is Jenkins vir sy 25 aanklagte van diefstal elk 20 jaar tronkstraf opgelê.
Die hof het egter sewe jaar van elke vonnis opgeskort en die vonnistydperke gaan samelopend uitgedien word. Hy moet dus effektief 13 jaar tronkstraf uitdien.
Hierdie ooreenkoms is bereik nadat Jenkins en sy regspan ’n pleitooreenkoms met die staat aangegaan het.
Hierin het hy erken hy het tussen 11 Januarie 2011 en 9 Februarie 2018 rondgery en sowat R1,67 miljoen se MTN-toerusting uit selfoontorings gesteel. Hy het onder meer breëband-kraglynkaarte (BPL) en internetverbindingskabels gebuit.
Hy het toegeslaan in Dunoon, Table View, Bellville-Noord (naby die NG kerk Bellville-Noord), Bellville (naby Settlers High School), Parow, Mowbray, Durbanville, Duynefontein, Melkbosstrand, Kraaifontein, Eersterivier, Goodwood, Athlone, Delft, Elsiesrivier en Milnerton.
Hy het ook in dorpe buite Kaapstad toerusting gesteel – onder meer in Hawston, Hermanus, Strand, Lwandle, die Paarl en Paarl-Suid.
Ronelle Stone, die staatsaanklaer wat die ooreenkoms gefinaliseer het, sê hierdie soort misdaad het vir groot hoofbrekens gesorg omdat dit baie kompleks was om op te los.
“Daar is ’n skerp toename in hierdie soort misdaadsake in hierdie hof,” het sy bygevoeg.
Luidens die pleitooreenkoms het Jenkins die goedere gesteel om dit weer te verkoop.